นักสิ่งแวดล้อมชี้ จำนวนเสือในป่าเหลือน้อยลงทุกที
บรรดานักอนุรักษ์สิ่งแวดล้อมระบุว่า จำนวนเสือในป่าเหลือน้อยลงทุกที หลายประเทศในเอเชีย จึงมีโครงการรณรงค์เพื่อรักษาพันธ์เสือเกิดขึ้น ในกั
นักอนุรักษ์สิ่งแวดล้อมประเมินว่าการล่าสัตว์ในเวียดนาม ลาวและกัมพูชาทำให้จำนวนเสือในประเทศเหล่านั้นลดลงเหลือไม่ถึง 30 ตัวในแต่ละประเทศที่เขตป่าสงวน Mondulkiriทางภาคตะวันออกของกัมพูชานักอนุรักษ์สิ่งแวดล้อมได้นำสุดยอดผู้เชี่ยวชาญด้านการสะกดรอยจากต่างประเทศเข้ามาช่วยในการติดตามร่องรอยเสือที่เหลืออยู่ไม่มากนัก SadieMay และ Scooby Dooคือสุนัขสีดำพันธุ์ลาบาดอร์ รีทรีฟเวอร์ที่ได้รับการฝึกฝนการดมกลิ่นของมูลสัตว์ชนิดต่างๆซึ่งเป็นส่วนหนึ่งของโครงการ ConservationCanines ของมหาวิทยาลัย Washington ในสหรัฐคุณ Jennifer Hartman ผู้ฝึกสอน Scooby Doo บอกว่า สุนัขสามารถดมกลิ่นเพื่อเสาะหามูลเสือได้รวดเร็วกว่ามนุษย์มาก คุณHartman บอกว่าเมื่อพบมูลเสือ Scooby Doo ถูกฝึกให้นั่งเฝ้าไว้เพื่อให้เจ้าหน้าที่ทราบและเข้ามาเก็บตัวอย่างไปตรวจสอบว่า เป็นมูลของเสือจริงหรือไม่จากนั้นจึงวินิจฉัยลงลึกไปถึงสุขภาพความแข็งแรงของเสือตัวนั้น คุณElizabethSeely ผู้ฝึกฝน Sadie Mayสุนัขอีกตัวหนึ่งอธิบายว่า มูลสัตว์สามารถให้ข้อมูลเกี่ยวกับระดับฮอร์โมนข้อมูลทางสรีรวิทยา และการติดเชื้อของสัตว์ตัวนั้น ซึ่งหากนำข้อมูลต่างๆ มารวมกัน จะทำให้พอมองเห็นภาพรวมด้านสุขภาพของประชากรเสือในป่าบริเวณนั้นได้ เขตป่าสงวนMondulkiri นั้นเคยเป็นผืนป่าที่มีสัตว์ป่าอาศัยอยู่มากมาย รวมถึงเสือแต่การล่าสัตว์ได้ทำให้เสือถูกฆ่าจนเกือบจะสูญพันธุ์ คุณ Lean Kha อดีตทหารของกลุ่มเขมรแดงยอมรับว่า เขาเคยล่าสัตว์มากมายเพื่อนำมาเป็นอาหารและนำไปขายรวมทั้งเสือ 14 ตัว แต่ปัจจุบันเขาได้กลับตัวกลับใจมาเป็นเจ้าหน้าที่รักษาป่าเพื่อชดเชยสิ่งที่เคยทำในอดีต คุณLeanKha บอกว่า ในอดีต ป่านี้มีสัตว์ป่าอุดมสมบูรณ์แต่กลับลดจำนวนลงเรื่อยๆแต่มาถึงตอนนี้ดูเหมือนสัตว์ป่าจะเริ่มกลับมามีจำนวนเพิ่มขึ้นอีกครั้ง โครงการConservationCanines ร่วมมือกับสำนักงานป่าไม้และองค์การอนุรักษ์สิ่งแวดล้อม WorldWildlife Fund หรือกองทุนสัตว์ป่าโลกเพื่ออนุรักษ์พันธุ์เสือในเอเชียโดยกองทุนสัตว์ป่าโลกชี้ว่า หากไม่มีมาตรการที่เร่งด่วนภายในปีขาลครั้งหน้าหรือในอีก 12 ปี อาจไม่มีเสือหลงเหลืออยู่เลยก็เป็นได้ คุณNickCox ผู้ประสานงานโครงการเสือ และป่าเขตแล้งของกองทุนสัตว์ป่าโลกในส่วนของประเทศแถบลุ่มน้ำโขงกล่าวว่า ผืนป่าทางภาคตะวันตกของกัมพูชานั้นเป็นเขตป่าสงวนขนาดใหญ่ที่สุดแห่งหนึ่งของเอเชียตะวันออกเฉียงใต้ ซึ่งมีลักษณะภูมิประเทศเหมาะสมอย่างยิ่งสำหรับการฟื้นฟูพันธุ์เสือ ก่อนหน้านี้กองทุนสัตว์ป่าโลกได้ติดตั้งกล้องวงจรปิด ในบางส่วนของเขตป่าสงวนแห่งนี้เพื่อเก็บภาพเสือแต่ภาพสุดท้ายที่เก็ยได้นั้น ต้องย้อนกลับไปถึงเมื่อ 3 ปีที่แล้วซึ่งบรรดานักอนุรักษ์สิ่งแวดล้อมหวังเป็นอย่างยิ่งว่า ในที่สุดแล้วสุนัขดมกลิ่นทั้ง 2 ตัว จะช่วยหาหลักฐานชั้นดีจากเสือเหล่านั้นเพื่อเป็นประโยชน์ในการรักษาพันธุ์สัตว์หายากชนิดนี้ต่อไป